***POZIȚIONARE ȘI CADRU NATURAL***

Comuna Tormac este situată în sud-estul judeţului Timiş. Se învecinează la nord cu comunele Niţchidorf şi Sacoşul Turcesc, la sud cu comuna Gătaia, la vest cu comunele Voiteg şi Liebling, iar la est cu judeţul Caraş Severin.

Comuna Tormac cuprinde satele: Tormac, Şipet şi Cadar. Localitatea Tormac se situează la cota medie de 135m, iar din punct de vedere morfologic teritoriul zonei se încadrează în câmpia subcolinară a Şipetului şi câmpia Pogoniciului. Câmpia Pogoniciului începe la 160 -170m şi coboară în formă de evantai, fragmentat până sub 110m către vest, unde trece în câmpia aluvionară a Timişului.

Hidrologia zonei este dominată la limita nordică de râul Pogonici, singurul afluent al Timişului care nu seacă niciodată. Avand în vedere lipsa denivelărilor care să separe luncile de interfluvii, în viiturile de primavară, râul inundă zonele din lungul văii. Terenul de fundare îl constituie pământurile argiloase contractile, alcătuite din argile prăfoase cafenii-gălbui, umede de consistenţă ridicată în suprafaţă şi plastic vârtoasă în adâncime.

Amplasarea comunei în plină zonă de câmpie asigură un climat continental, influenţat de curenţi de aer cald mediteranean. Temperatura medie anuală este de 10,6 ºC. Temperatura maximă absolută s-a înregistrat în august 1952 (+40 ºC), iar temperatura minimă absolută, de -35 ºC, s-a înregistrat în ianuarie 1963.

Din punct de vedere seismic, comuna Tormac se încadrează în zona de seismicitate cu gradul 6. Până la ora actuală nu au fost observate mişcări seismice importante în această zonă, dar, din cauza nivelului ridicat al apelor subterane, se constată mişcări ale suprafeţei.

***POPULAȚIA SI COLABORĂRI CU LOCALITĂŢI DIN AFARA ŢĂRII***

Localitatea a fost înființată în anii 1784 - 1786 când aici sunt aduse familii de coloniști germani (șvabi), localitatea primind denumirea de Rittberg. În 1791, o parte dintre coloniștii germani s-au mutat la Darova, în locul lor fiind aduse 78 de familii de unguri evanghelici. Biserica s-a zidit la 1888

Din punct de vedere al populației, La recensământul din 2002, satul Tormac avea 1.593 locuitori, din care 1.149 maghiari, 427 români şi 17 de alte naţionalităţi. În trecut satul a fost aproape complet maghiar, dar în ultimii ani numărul românilor a început să crească semnificativi.

Înfrăţiri, colaborări cu localităţi din afara ţării:

- Înfrăţire cu localitatea „Cahuzac Sur Vere-Franţa“, privind colaborarea în domeniul social;

- Înfrăţire cu localitatea „Rószke-Ungaria“, privind colaborarea în domeniul cultural;

- Înfrăţire cu localitatea „Nagyrev-Ungaria“, privind colaborarea în domeniul cultural şi economic.

- Înfrăţire cu localitatea „Decs-Ungaria“.

***SERVICII PUBLICE***

**Instituţii şcolare:**

***-*** Şcoli cu clasele I-VIII: Tormac şi Şipet;

- Grădiniţe cu program normal: Cadar şi Şipet;

- Grădiniţa cu program normal şi prelungit Tormac.

**Instituţii sanitare:**

- Cabinete medicale: Tormac (două);

- Cabinet stomatologic: Tormac

- Farmacii umane: Tormac (două);

- Dispensar veterinar: Tormac;

- Farmacie veterinară: Tormac;

**Instituţii culturale:**

-Cămine culturale: Tormac, Cadar şi Şipet;

- Biblioteca comunală: Tormac.

**Biserici, mănăstiri şi alte lăcaşe de cult:**

**-** Biserica reformată evanghelică Tormac (1888) ;

- Biserica romano-catolică Tormac (1930);

- Biserici ortodoxe române: Şipet (1924) şi Cadar (1906);

- Biserica penticostală Cadar (2003);

- Biserica baptistă Şipet (2004);

- Casa de rugăciuni Martorii lui Iehova Tormac (2000).

**Monumente** **ale eroilor şi opere comemorative ridicate în memoria ostaşilor români şi străini:**

**-** Monumente ale eroilor din Primul şi Al Doilea Război Mondial: Tormac, Cadar şi Şipet

**Pieţe - târguri:**

- Târg mixt Tormac - săptămânal = miercuri

***CULTURĂ, PATRIMONIU ŞI PETRECEREA TIMPULUI LIBER***

Ansamblul folcloric Csűrdöngölő şi Szederinda din localitatea Tormac, Timiş

Localitatea Tormac este o localitate tânără din punctul de vedere al constituirii. În anul 1794, Maria Terezia a colonizat mai întâi familii germane, apoi familii maghiare de pe teritoriul Ungariei. Din această cauză, locuitorii din Tormac nu au o tradiţie, un folclor autentic.

În anul 1999 s-a înfiinţat Fundaţia Pro-Tormac, cu scopul de a-i încuraja pe tinerii din localitate să cunoască, să promoveze şi să ducă mai departe tradiţia, folclorul autentic maghiar. În anul 2000, la iniţiativa d-lui Nagy Albert, coreograful Ansamblului folcloric Szeged (Ungaria) a luat fiinţă Ansamblul Csűrdöngölő. Componenţii grupului sunt tinerii din localitate, azi liceeni, studenţi, chiar şi familişti în Timişoara.

În repertoarul ansamblului se regăsesc 13 dansuri populare maghiare şi româneşti autentice din diferite zone ale ţării şi Ungariei. Toate dansurile au şi costumele specifice dansului, costume autentice proprii. Aceste costume au fost confecţionate de către părinţii dansatorilor, din resurse materiale proprii, confecţionate după un model autentic.

În cei 11 ani de activitate, Ansamblul folcloric a participat la nenumărate spectacole, atât în ţară, cât şi în străinătate. În palmaresul grupului se găsesc premii şi diplome de la concursuri naţionale şi internaţionale. Cele mai importante: loc. I. la Festivalul Euroregional D.K.M.T., Festivalul Naţional Stelele folclorului – Oradea (2005), Festivaluri Internaţionale din Belgia, Franţa (2006), Turcia (2007), Ungaria – anual, spectacol la Romexpo, Muzeul Satului – Bucureşti. Filmări: TVR 1 Bucureşti, TVR Timişoara - emisiunea în limba maghiară, Europa Nova.

 Acest grup folcloric are şi urmaşi, Ansamblul folcloric Szederinda, compus din 11 perechi.

 Instructorii din Szeged se ocupă în continuare de cele două formaţii locale, în lipsa lor d-na înv. Toth Rozalia şi d-na educatoare Szarvas Elisabeta (la ansamblul Szederinda), săptămânal, reuneşte dansatorii pentru repetiţii. Conducătorul grupurilor folclorice este d-na Păştean Erika.

[REGULAMENTUL DE ORGANIZARE ȘI FUNCȚIONARE](http://www.dgaspctm.ro/public/userfiles/Despre_noi/ROF_DGASPC_TM_2016.pdf) (Anexa Hotărârii nr. …din………..

REGULAMENT INTERN al Direcției Generale de Asistență Socială și Protecția

ORGANIGRAMA din …………..(Anexa Hotărârii nr…. din ………..)

**Declarați**a **primarului privind adoptarea si aplicarea Politicii de protectie a datelor cu caracter personal in cadrul institutiei**, înregistrată cu nr. ………….. / ……………. ( cu Link catre Declaratie DG)